# name
Exili exterior i exili interior: una correspondència austriacista inèdita (1721-1724)

# metadata.dc.description.abstract[].value
Uns recents treballs de catalogació a l'Arxiu Històric de Protocols de
Barcelona han permès la descoberta d'un plec format per tretze cartes enviades
des de Viena i Gènova a Barcelona entre els anys 1721 i 1724. Es tracta
d'una documentació de gran interès, tant per la personalitat dels seus
autors i pel seu contingut com pel seu caire singular. Tal com expliquem
més endavant, la correspondència amb els territoris sota sobirania de Carles
VI -el Carles III dels seus seguidors hispànics- va estar explícitament
prohibida fins a la signatura de la Pau de Viena (1725).
Els textos revelen l'existència de nuclis actius, tant a 1' exili com a 1' interior
de Catalunya, que mantenien viva la flama de la resistència després
de la desfeta de 1714. Aquests col·lectius esperaven que un canvi en les
relacions internacionals -que auguraven imminent- permetria posar de nou
sobre la taula allò que ja aleshores s'anomenava el «cas dels catalans».
L'objectiu d'aquest article és publicar aquesta documentació inèdita i analitzar-
ne alguns dels seus continguts, sovint aparentment críptics, a causa de
les condicions en què es realitzà i de la seva mateixa raó de ser. Agraeixo
a Laureà Pagarolas, director de l'arxiu, i a les arxiveres Montse Gómez i
Lluïsa Cases que m'hagin comunicat l'existència dels documents i totes
les facilitats que m'han donat per a l'elaboració d'aquest article.

# metadata.dc.relation.ispartof[].value
Estudis Històrics i Documents dels Arxius de Protocols, 2003, vol. XXI, p. 321-360

# metadata.dc.rights[].value
(c) Estudis Històrics i Documents dels Arxius de Protocols, 2003

# metadata.dc.source[].value
Articles publicats en revistes (Història i Arqueologia)

# metadata.dc.subject.other[].value
Carles VI, emperador romanogermànic, 1685-1740

# metadata.dc.title[].value
Exili exterior i exili interior: una correspondència austriacista inèdita (1721-1724)